KOMISIJOS REGLAMENTAS (EB) Nr. 1481/2006
2006 m. rugsėjo 6 d.
nustatantis Komisijai pateiktinos apskaitos informacijos, reikalingos EŽŪGF ir EŽŪFKP sąskaitoms patikrinti ir patvirtinti, prižiūrėti bei prognozuoti, formą ir turinį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 42 straipsnį,
kadangi:
(1)
1999 m. spalio 25 d. Komisijos reglamentas (EB) Nr. 2390/1999, nustatantis Reglamento (EB) Nr. 1663/95 dėl apskaitos informacijos, kurią valstybės narės turi parengti Komisijai EŽŪOGF Garantijų skyriaus sąskaitų apmokėjimui atlikti, formos ir turinio taikymo išsamias taisykles (2), yra panaikinamas nuo 2006 m. spalio 16 d.2006 m. birželio 21 d. Komisijos reglamentu (EB) Nr. 885/2006, nustatančiu išsamias Tarybos reglamento (EB) Nr. 1290/2005 taikymo taisykles dėl mokėjimo agentūrų apskaitos tvarkymo, išlaidų ir įplaukų deklaravimo ir išlaidų kompensavimo iš EŽŪGF ir EŽŪFKP sąlygų (3).
(2)
Remiantis Reglamento (EB) Nr. 885/2006 8 straipsnio 1 dalimi, EŽŪGF ir EŽŪFKP sąskaitoms patikrinti ir patvirtinti reikėtų nustatyti to reglamento 7 straipsnio 1 dalies c punkte nurodytos apskaitos informacijos formą ir turinį bei jos pateikimo Komisijai būdą.
(3)
Šiame reglamente numatytos priemonės atitinka Žemės ūkio fondų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 885/2006 7 straipsnio 1 dalies c punkte nurodyti apskaitos informacijos forma bei turinys ir jų pateikimo Komisijai būdai yra tokie, kaip nustatyta šio reglamento I priede (X lentelė), II priede (Techninės specifikacijos kompiuterinių bylų perdavimui į Europos žemės ūkio orientavimo ir garantijų fondą (EŽŪOGF)), III priede (Atmintinė) ir IV priede (EŽŪFKP biudžeto kodų struktūra).
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Ji taikomas nuo 2006 m. spalio 16 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugsėjo 6 d.